भोपाल और इंदौर के बेहतर व समन्वित विकास के लिए मेट्रोपॉलिटन प्लानिंग कमेटी के गठन में आनाकानी कर रही राज्य सरकार अब अचानक इस दिशा में सक्रिय हो गई है। मप्र मेट्रो रेल कॉर्पोरेशन ने राज्य सरकार को इसका प्रस्ताव भेज दिया है। इसी महीने कैबिनेट से प्रस्ताव को मंजूरी मिल सकती है। इसमें सिर्फ भोपाल जिले के साथ गोहरगंज तहसील को रखा गया है। जिसमें औबेदुल्लागंज और मंडीदीप शहर शामिल होंगे। सीहोर और रायसेन को बाहर कर दिया गया है। इंदौर में महू को शामिल किया गया है।